রাজস্থানে গণধর্ষণের ঘটনায় নয়া তথ্য পেল পুলিশ!

ওয়েব ডেস্ক : সম্প্রতি রাজস্থানে (Rajasthan) তথ্যপ্রযুক্তি সংস্থার ম্যানেজারকে গাড়িতে তুলে গণধর্ষণের (Rape Case) অভিযোগ উঠেছিল সংস্থারই দুই উচ্চপদস্থ কর্মীর বিরুদ্ধে! সেই ঘটনায় আরও বেশ কিছু তথ্যপ্রমাণ হাতে পেল পুলিশ (Police)। মোডিক্যাল রিপোর্টে যৌনাঙ্গে আঘাতের চিহ্ন পাওয়া গিয়েছে। এমনকি জ্ঞান ফেরার পর অন্তর্বাস খুঁজে পাননি নির্যাতিতা। এমন চাঞ্চল্যকর ঘটনায় সংস্থার সিইও জিতেশ প্রকাশ সিসোদিয়া, সহ-অভিযুক্ত গৌরব সিরোহী এবং তাঁর স্ত্রী শিল্পা সিরোহিকে গ্রেফতার করেছে পুলিশ।

এই ঘটনাটি ঘটেছিল গত ২০ ডিসেম্বর। নির্যাতিতা অভিযোগ করেছেন, কোম্পানির সিইও, একজিকিউটিভ হেড এবং তাঁর স্বামী তাঁকে বাড়ি পৌঁছে দেওয়ার কথা বলেন। তার পরেই তাঁকে সিগারেটের মতো কিছু খাওয়ানো হয়। আর তার পরেই অজ্ঞান হয়ে পড়েন তিনি।

আরও খবর : তথ্যপ্রযুক্তি সংস্থার ম্যানেজারকে গণধর্ষণ! চাঞ্চল্য রাজস্থানে

অভিযোগ, এর পরেই গাড়িতেই তাঁকে গণধর্ষণ (Gang Raped) করা হয়। তার পরেই ভোরের দিকে তাঁকে গাড়ি থেকে নামিয়ে দেওয়া হয়। এই ঘটনার পরের দিন পুলিশের দারস্থ হন ওই মহিলা। অভিযুক্তদের বিরুদ্ধে অভিযোগ দায়ের করেন তিনি। ঘটনার তদন্তে নেমে তিন অভিযুক্তকে গ্রেফতার করেছে পুলিশ (Police)। জানা গিয়েছে, গাড়ির মধ্যে থাকা ড্যাশক্যামের অডিও ও ভিডিও পরীক্ষা করা হয়।

ঘটনায় নির্যাতিতার বয়ান এবং অভিযুক্তদের জিজ্ঞাসাবাদের পর পুলিশ জানতে পেরেছে, এই ঘটনার সময় গৌরব গাড়ি চালাচ্ছিলেন। বাকিরা বসেছিলেন পিছনেই। সবাই মদ্যপ অবস্থায় ছিলেন বলে অভিযোগ। তার পরেই গণধর্ষণের ঘটনাটি ঘটে বলে অভিযোগ। পুলিশের কাছে নির্যাতিতা আরও জানিয়েছেন, জ্ঞান হুঁশ ফেরার পর গয়না, মোজা এবং অন্তর্বাসও খুঁজে পাননি তিনি।