স্মার্ট ফোন ব্যবহারে ‘না’ মহিলাদের! তালিবানি ফতোয়া রাজস্থানে!

ওয়েবডেস্ক- দেশ এগোচ্ছে? কিন্তু মেয়েদের বেলায় নিয়ম আলাদা? কারণ দেশ এগোনও বা পিছনোর মধ্যে মেয়েরা আসে না। কারণ মহিলাদের চিরকালই একশ্রণির মানুষ অন্ধকারে রাখতে চেয়েছে, আজও রাখবে সেটা আর বড় কথা কী? , মহাকাশে ‘বাহুবলী’র সফল উৎক্ষেপণ করেছে ভারতের ইসরো। আর সেই ভারতেই মহিলাদের মোবাইল ফোন (Mobile Phone) ব্যবহারে নিষেধাজ্ঞা জারি হল।

রাজস্থানে (Rajasthan) মহিলাদের জন্য এই বিশেষ নিদান দিয়েছেন জালোর জেলার গাজিপুর গ্রামে পট্টি পঞ্চায়েত। সিদ্ধান্ত নেওয়া হয়েছে, আগামী ২৬ জানুয়ারি থেকে ওই গ্রাম ও তার আশেপাশের ১৫টি গ্রামের যুবতী মহিলারা আর ক্যামেরাযুক্ত স্মার্টফোন ব্যবহার করতে পারবেন না। তাদের হাতে থাকবে, শুধু সাধারণ কি প্যাড ফোন, শুধুমাত্র ফোন করতে পারবে তারা। ইন্টারনেট বা ক্যামেরা দেওয়া ফোন ব্যবহার আর করার অনুমতি নেই তাদের।

কেন এই ধরনের নিয়ম?

রবিবার গাজিপুর গ্রামে চৌধুরী সম্প্রদায়ের এক বৈঠক অনুষ্ঠিত হয়। সভাপতিত্ব করেন ১৪ পট্টির সভাপতি সুজনরাম চৌধুরী। তবে পঞ্চায়েত সদস্য পঞ্চ হিম্মতরাম বৈঠক শেষে মহিলাদের মোবাইল ব্যবহারের নিষেধাজ্ঞার কথা জানিয়ে দেন। পঞ্চায়েতের নির্দেশ অনুযায়ী, গ্রামের যুবতী মহিলারা মোবাইল ব্যবহার করতে পারবেন না। বিয়ে বাড়ি, যেকোনও ধরনের সামাজিক অনুষ্ঠান কোনও অনুষ্ঠানেই কোনও অবস্থাতেই মোবাইল ব্যবহারের অনুমতি নেই মহিলাদের। পঞ্চায়েতের নির্দেশ, পড়াশোনার প্রয়োজনে বাড়ির ভেতরে মোবাইল ব্যবহার করতে পারবে, কিন্তু সেই মোবাইল মোবাইল কোনওভাবেই বাড়ির বাইরে নিয়ে যাওয়া যাবে না।

এই সিদ্ধান্তের পক্ষে ১৪ পট্টির সভাপতি সুজনরাম চৌধুরী জানান, অনেক সময় মহিলাদের মোবাইল শিশুরা ব্যবহার করে, যার ফলে শিশুদের চোখের ক্ষতি হচ্ছে। সেইসঙ্গে সংসারের কাজে ব্যস্ত থাকার সময় শিশুদের হাতে মোবাইল তুলে দেওয়া একপ্রকার অভ্যাসে পরিণত হয়েছে। তাঁর দাবি, মোবাইল ব্যবহারে নিয়ন্ত্রণ আনলে শৃঙ্খলা বজায় রাখা সম্ভব।

প্রবল বিতর্কের মুখে এই সিদ্ধান্ত। বিশেষজ্ঞদের জোরালো যুক্তি, শুধু মহিলাদের জন্য এই নিয়ম কেন? নারীদের ব্যক্তি স্বাধীনতায় এইভাবে হস্তক্ষেপ করার অর্থ কী? প্রযুক্তি ব্যবহার নিয়ন্ত্রণ করা আদৌ পঞ্চায়েতের এক্তিয়ারের মধ্যে পড়ে?

দেখুন আরও খবর-