তথ্যপ্রযুক্তি সংস্থার ম্যানেজারকে গণধর্ষণ! চাঞ্চল্য রাজস্থানে

ওয়েব ডেস্ক : তথ্যপ্রযুক্তি সংস্থার ম্যানেজারকে গাড়িতে তুলে গণধর্ষণ (Gang Raped)! এমনই চাঞ্চল্যকর ঘটনা ঘটল রাজস্থানে (Rajasthan)। সংস্থারই দুই উচ্চপদস্থ কর্মীর বিরুদ্ধে এমন অভিযোগ উঠেছে। অভিযুক্তের সঙ্গে এক মহিলাও জড়িত বলে অভিযোগ। এই ঘটনায় ব্যাপক চাঞ্চল্য ছড়িয়েছে। ঘটনায় তিন অভিযুক্তকে গ্রেফতার (Arrest) করেছে পুলিশ (Police)।

অভিযোগ, জন্মদিনের পার্টির পরে বাড়িতে নামিয়ে দেওয়ার অজুহাতে তথ্যপ্রযুক্তি সংস্থার ওই ম্যানেজারকে গাড়িতে ধর্ষণ করা হয় বলে অভিযোগ। এই ঘটনাটি ঘটেছে গত ২০ ডিসেম্বর। নির্যাতিতা অভিযোগ করেছেন, কোম্পানির সিইও, একজিকিউটিভ হেড এবং তাঁর স্বামী তাঁকে বাড়ি পৌঁছে দেওয়ার কথা বলেন। তার পরেই তাঁকে সিগারেটের মতো কিছু খাওয়ানো হয়। আর তার পরেই অজ্ঞান হয়ে পড়েন তিনি।

আরও খবর : আগে থেকে টিকিট কাটা থাকলে বাড়তি ভাড়া নয়, জানাল রেল

অভিযোগ, এর পরেই গাড়িতেই তাঁকে গণধর্ষণ (Gang Raped) করা হয়। তার পরেই ভোরের দিকে তাঁকে গাড়ি থেকে নামিয়ে দেওয়া হয়। এই ঘটনার পরের দিন পুলিশের দারস্থ হন ওই মহিলা। অভিযুক্তদের বিরুদ্ধে অভিযোগ দায়ের করেন তিনি। ঘটনার তদন্তে নেমে তিন অভিযুক্তকে গ্রেফতার করেছে পুলিশ (Police)। জানা গিয়েছে, গাড়ির মধ্যে থাকা ড্যাশক্যামের অডিও ও ভিডিও পরীক্ষা করা হচ্ছে।

পুলিশের তরফে এ নিয়ে বলা হয়েছে, এই ঘটনায় তথ্যপ্রযুক্তি সংস্থার সিইও জয়েশ, সহ-অভিযুক্ত গৌরব এবং তাঁর স্ত্রী শিল্পাকে গ্রেফতার করা হয়েছে। তাঁদের বিরুদ্ধে দায়ের হয়েছে মামলা। অন্যদিকে অভিযোগকারীর মেডিক্যাল পরীক্ষাও করানো হয়েছে। সেই রিপোর্টে গণধর্ষণের প্রমাণ পাওয়া গিয়েছে। ঘটনায় অভিযুক্তদের জিজ্ঞাসাবাদ করছে পুলিশ।